যুগ্ম কমিশনার ব়্যাঙ্কে দুই অফিসার পাচ্ছে লালবাজার?

ওয়েব ডেস্ক: সাইবার অপরাধ (Cyber Crime) ক্রমশ বাড়ছে। আজ থেকে দশ বছর আগেও যা ভাবা যায়নি। এখন তাই মাথা ব্যথা পুলিশে (Police)। এটিএম থেকে টাকা গায়েব হয়ে যাওয়া বা ডিজিটাল অ্যারেস্ট। কিংবা কল সেন্টারের নামে প্রতারণা। এখন প্রতিটি থানাতেই আলাদা করে সাইবার অপরাধের জন্য বিশেষ দায়িত্বে রয়েছেন কোনও না কোনও অফিসার। করা হয়েছে অনেকগুলি সাইবার ক্রাইম থানা। রাজ্য পুলিশের সঙ্গে কলকাতা পুলিশও সাইবারে ক্রাইমের তদন্তের ক্ষেত্রকে আরও জোর দিচ্ছে। কলকাতা পুলিশের (Kolkata Police) সাইবার ইউনিটকে ঢেলে সাজানোর পরিকল্পনা। সাইবার ইউনিটের নতুন পোস্ট করার ভাবনা। দুটি নতুন পোস্ট হতে পারে। জয়েন্ট সিপি সাইবার ও জয়েন্ট সিপি লিগ্যাল। কম্পিউটার ও ইন্টারনেট সংক্রান্ত ক্রাইমের জন্য এই বিশেষ উদ্যোগ। কলকাতা পুলিশ সূত্রে এই তথ্য জানা গিয়েছে।

এই মুহূর্তে কলকাতা পুলিশে জয়েন্ট সিপি বা যুগ্ম কমিশনারেরর ১৩টি পোস্ট রয়েছে। তার সঙ্গে আরও দুটি পোস্ট তৈরি করা হবে। এটিএম থেকে টাকা গায়েবে সম্প্রতি জামতাড়া গ্যাংয়ের প্রতারণা চক্রের হদিশ মিলেছে। ব্যাঙ্ক অ্যাকাউন্ট থেকে টাকা হাতিয়ে নেওয়া, মোবাইলের পিন জেনে এটিএমে টাকা তুলে নেওয়ার ঘটনা আকছার ঘটছে।

আরও পড়ুন: চড়চড়িয়ে বাড়ছে তাপমাত্রার পারদ! তারমধ্যেই হাল্কা শীতের আভাস